
RAPORT 

asupra propunerii legislative pentru modificarea şi completarea 
Legii nr.137/2002 privind unele măsuri pentru accelerarea privatizării
                    În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere, în fond, cu propunerea legislativă pentru modificarea şi completarea Legii nr.137/2002 privind unele măsuri pentru accelerarea privatizării, trimisă cu adresa nr. Pl-x 613 din                     9 noiembrie 2010, înregistrată sub nr. 21/316 din 12 noiembrie 2010.


Potrivit dispoziţiilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.



Senatul, în calitate de primă Cameră sesizată, a respins propunerea legislativă în şedinţa din 19 octombrie 2010.

Consiliul Legislativ a avizat favorabil iniţiativa legislativă cu observaţii şi propuneri, conform avizului nr.512 din 27 aprilie 2010.
Consiliul Economic şi Social a avizat negativ propunerea legislativă, conform avizului nr.856 din 19 aprilie 2010.

Guvernul, prin punctul de vedere transmis cu adresa nr. 1736 din                   6 iulie 2010, nu susţine adoptarea acestei iniţiative legislative.
Comisia juridică, de disciplină şi imunităţi a avizat negativ propunerea legislativă, conform avizului  nr. 31/978 din 16 noiembrie 2010. 
Comisia pentru buget, finanţe şi bănci a avizat negativ iniţiativa legislativă, conform avizului  nr. 22/561 din 30 noiembrie 2010. 

Propunerea legislativă supusă dezbaterii are ca obiect de reglementare modificarea şi completarea Legii nr.137/2002 privind unele măsuri pentru accelerarea privatizării, cu modificările şi completările ulterioare, în sensul transmiterii cu titlu gratuit, cu prioritate, a unor bunuri materiale sau a unor active cu caracter social, aflate în patrimoniul societăţilor comerciale la care statul sau o autoritate a administraţiei publice locale este acţionar majoritar, către autorităţile administraţiei publice locale, precum şi către instituţiile publice şi de cult sau vânzarea acestora către orice altă persoană fizică sau juridică interesată.

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă mai sus menţionată pe parcursul mai multor şedinţe, dezbaterile finalizându-se în şedinţa din 14 decembrie 2010. 
     La lucrările Comisiei au participat, în calitate de invitaţi, din partea Ministerului Economiei, Comerţului şi Mediului de Afaceri - OPSPI, domnul Victor Cazana – şef oficiu şi domul Cornel Bobâlcă – director, iar din partea Ministerului Administraţiei şi Internelor, doamna Vasilica Baciu – şef serviciu.
     La dezbaterea acestei propuneri legislative, din totalul de 20 de membri ai Comisiei pentru politică economică, reformă şi privatizare au fost prezenţi                   19 deputaţi.
            În urma examinării iniţiativei legislative şi a opiniilor exprimate, membrii Comisiei au hotărât, cu majoritate de voturi (o abţinere), să supună plenului Camerei Deputaţilor, spre dezbatere şi adoptare propunerea legislativă pentru modificarea şi completarea Legii nr.137/2002 privind unele măsuri pentru accelerarea privatizării, cu amendamentele admise, care sunt redate în Anexa la prezentul raport. 


În raport cu obiectul şi conţinutul său, propunerea legislativă face parte din categoria legilor ordinare.  

                  PRESEDINTE,      


                  SECRETAR,                                                                                                                                                                                                             


                          
                                                                

                 Mihai TUDOSE                                           Horia GRAMA                                
      Şef serviciu
Graziella Segărceanu

ANEXĂ
AMENDAMENTE ADMISE:

	Nr.

crt.
	Text Legea nr.137/2002 
	Text propunere legislativă

Iniţiatori 
	Text propus de Comisie

(autorul amendamentului)
	Motivarea amendamentelor propuse

	1. 
	
	LEGE

pentru modificarea şi completarea Legii nr. 137/2002, privind unele masuri pentru accelerarea privatizarii 

	LEGE

pentru modificarea şi completarea Legii nr. 137/2002 privind unele măsuri pentru accelerarea privatizării 
Autor: Comisia economică.


	

	2. 
	
	In temeiul art.108 din Constituţia Romaniei,republicata si al art. 7 lit.f) din Legea nr. 213/1998 privind proprietatea publica si regimul juridic al acesteia,cu modificările si completările ulterioare Parlamentul României adoptă următoarea:

	   Se elimină.

Autor: Comisia economică.


	Pentru respectarea normelor de tehnică legislativă.

	3. 
	
	- 
	Articol unic. – Legea nr. 137/2002 privind unele măsuri pentru accelerarea privatizării, publicată în Monitorul Oficial al României, Partea I, nr. 215 din 28 martie 2002, cu modificările şi completările ulterioare, se modifică şi se completează după cum urmează:
Autor: Comisia economică.

	Pentru respectarea normelor de tehnică legislativă.

	4. 
	Art.3……………………..

d) active cu caracter social înseamnă bunuri sau ansambluri de bunuri din patrimoniul unei societăţi comerciale sau regii autonome, de tipul: creşe, grădiniţe, cabinete medicale, dispensare, cămine de nefamilişti sau blocuri de locuinţe, cantine, centrale sau puncte termice, grupuri şcolare de orice tip, baze sportive şi de agrement, indiferent de tipul acestora, utilităţi de interes local sau zonal, gospodării-anexe şi alte asemenea active, inclusiv dotările şi terenul aferent acestora;


	1. Art. 3 lit d)se modifica si va avea următorul cuprins:
"active cu caracter social inseamna bunuri sau ansambluri de bunuri din patrimoniul unei societăţi comerciale sau regii autonome ,de tipul, crese grădiniţe, cabinete medicale, dispensare, cămine de ne familişti sau blocuri de locuinte,cantine,centrale sau puncte termice scoli sau grupuri şcolare de orice tip, baze sportive si de agrement,indiferent de tipul acestora, utilităţi de interes local sau zonal (sisteme de alimentare cu apa, canalizare, gaze si energie electrica cu anexele aferente), gospodarii -anexe drumuri, platforme, poduri, podeţe rigole, lacase de cult, cimitire, case parohiale, incinte , clădiri administrative sau sedii sociale cu anexele aferente, amenajări canale de garda, amenajări de protective contra inundaţiilor (canale, diguri), amenajări de albii de rau, si alte asemenea active, inclusiv dotările si terenul aferent acestora.


	1. Litera d) a articolului 3 se modifică şi va avea următorul cuprins:
,,d) active cu caracter social înseamnă bunuri sau ansambluri de bunuri din patrimoniul unei societăţi comerciale sau regii autonome, inclusiv cele rezultate din recepţia parţială a unor obiective de investiţii, fără darea în folosinţă sau punerea în funcţiune, de tipul: creşe, grădiniţe, cabinete medicale, dispensare, cămine de nefamilişti  sau blocuri de locuinţe, cantine, centrale sau puncte termice, şcoli sau grupuri şcolare de orice tip, baze sportive şi de agrement, indiferent de tipul acestora, utilităţi de interes local sau zonal (canalizare, sisteme de alimentare cu apă, cu gaze şi cu energie electrică cu anexele aferente, drumuri, platforme, poduri, podeţe, rigole, lăcaşe de cult, cimitire, case parohiale, amenajări canale de gardă, precum şi amenajări protective contra inundaţiilor - canale, diguri şi amenajări de albii de râu) care nu aparţin domeniului public al statului sau al unei unităţi administrativ-teritoriale, gospodării-anexe şi alte asemenea active, inclusiv dotările şi terenul necesar desfăşurării corespunzătoare de/unei activităţi în cadrul activului;
Autor: Comisia economică.


	Pentru claritatea textului.

	5. 
	-
	2.Dupa lit. la Art. 3 se introduce lit.m cu următorul cuprins
"alte bunuri materiale reprezintă mijloace fixe,obiecte de inventar si alte bunuri care intra in componenta celor enumerate la                 lit d) care nu sunt si nici nu pot fi transformate in active cu caracter social.
	2. După litera l) a articolului 3 se introduce o nouă literă, lit. m) cu următorul cuprins: 
 „m) alte bunuri materiale reprezintă mijloace fixe, obiecte de inventar şi alte bunuri care intră în componenţa celor enumerate la lit. d), care nu sunt şi nici nu pot fi transformate în active cu caracter social.”
Autor: Comisia economică.


	Pentru respectarea normelor de tehnică legislativă.

	6. 
	Art. 15. (1) - Societăţile comerciale la care statul sau o autoritate a administraţiei publice locale este acţionar majoritar pot dispune înstrăinarea unor active cu caracter social, cu titlu gratuit şi cu prioritate către autorităţile publice locale, precum şi către instituţii publice şi vânzarea acestora către orice altă persoană fizică sau juridică interesată, cu excepţia celor care au fost revendicate în conformitate cu prevederile               Legii nr. 10/ 2001 privind regimul juridic al unor imobile preluate în mod abuziv în perioada 6 martie 1945 – 22 decembrie 1989, cu modificările ulterioare. 

	3.Art.15 alin(1) se modifica si va avea următorul cuprins:
Societăţile comerciale la  care statul sau o autoritate a admnistratiei publice locale este acţionar majoritar pot dispune in strai na rea unor bunuri materiale sau a unor active cu caracter social, cu titlu gratuit si cu prioritate către autorităţile admnistratiei publice locale,precum si către instituţii publice si de cult sau vânzarea acestora către orice alta persana fizica sau juridica interesata ,cu excepţia celor care au fost revendicate in conformitate cu prevederile Legii                 nr. 10/2001 privind regimul juridic al unor imobile preluate in mod abuziv in perioada 6 martie 1945 -22 decembrie 1989, cu modificările ulterioare.


	3. Alineatul (1) al articolului 15 se modifică şi va avea următorul cuprins:

„Art. 15. - (1) Societăţile comerciale la  care statul sau o autoritate a administraţiei publice locale este acţionar majoritar pot dispune înstrăinarea unor bunuri materiale sau a unor active cu caracter social, cu titlu gratuit şi cu prioritate către autorităţile administraţiei publice locale, precum şi către instituţii publice şi de cult sau vânzarea acestora către orice altă persoană fizică sau juridică interesată, cu excepţia celor care au fost revendicate în conformitate cu prevederile Legii                  nr. 10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989, republicată, cu modificările şi completările ulterioare.”
Autor: Comisia economică.


	Pentru respectarea normelor de tehnică legislativă.

  BIROULUI  PERMANENT  

AL

CAMEREI  DEPUTAŢILOR

Vă înaintăm, alăturat, RAPORTUL asupra propunerii legislative pentru modificarea şi completarea Legii nr.137/2002 privind unele măsuri pentru accelerarea privatizării, trimisă, spre dezbatere în fond, cu adresa nr. Pl-x 613 din       9 noiembrie 2010, înregistrată sub nr. 21/316 din 12 noiembrie 2010, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor ordinare.  
PREŞEDINTE,
Mihai  TUDOSE
PAGE  
4

